Михаил Шуфутинськый

Михаи́л Заха́рович Шуфути́нськый (нар. 13. апріля 1948, Москва) — совітськый, америцькый и російськый естрадный співак, шансоньє, піаніст, исповнитель, музикальный продюсер. Заслуженый артист Російської Федерації (2013). Лауреат премій «Шансон года».

 Біоґрафія 

 Дїтинство 
Михаил Шуфутинськый родив ся 13. апріля 1948 года в Москві в єврейськуй родинї участника Восточного фронта — дохтора Захара Давидовича Шуфутинського. Бабка из дїдиком из нянькової лінії Берта Давидовна и Давид Яковлевич были родом из Украины, из Єлісаветграда (Кропивницькый) и Черкас одповідно. Они занимали ся воспитаньом лиґіня пусля того, як умерла його матірь, Єлена Подольська. Михаилу товгды было пять году.

Довершив музикальну школу по класови баяна и Московськоє музикальноє училище именї М. М. Іпполітова-Иванова по спеціальностям «диригент», «хормейстер», «учитель музикы и співаня». В єдин час из Михаилом Шуфутинськым и по тым самым спеціальностям в училищи учила ся Алла Пугачова.

 Карєра 
Выступав из разными ансамблями в Москві и в Магаданови. Из 1971 до 1974 года робив в магаданському ресторанови «Северный». В ресторанах співав піснї Александра Вертинського и Петра Лещенко. Май тош став руководительом ВІА «Лейся, песня», который, в основному, співав піснї Вячеслава Добрыніна.

В 1981 годови заєдно из свойов родинов еміґріровав в США. В 1983 годови, уже в якостї аранжировщика, клавишника и продюсера упустив альбом Анатолія Могильовського «У нас в Одессе это не едят», а в 1984 годови — альбом «Я Вас люблю, мадам». Около дисяти году быв у составови всякых ансамблю в ресторанах, створив свою шоу-ґрупу «Атаман-бэнд» (так само, як и ресторан «Атаман»).

Май тош Шуфутинського, як уже популярного співака и музиканта, прикликали робити в російськый ресторан «Арбат», котрый находив ся в районови Голлівуда.

В 1990 годови в першый раз пусля еміґрації прийшов у СССР и дав дакулько концерту. Первый концерт коли лиш ун вернув ся дав у Кийові.

В 1997 годови написав автобіоґрафічну книгу «И вот стою я у черты…».

В 2003 годови переїхав у Росію на сталоє місто жительства.

В 2008 годови принимав участь в проєктови канала НТВ «Суперстар 2008. Команда мечты».

Участник каждогудньої національної премії «Шансон года» в Кремльови.

У репертуар Михаила Шуфутинського входят піснї такых автору, як Вячеслав Добрынін («Две свечи», «Кубики», «За милых дам»), Ігорь Крутой («Третье сентября», «Пальма-де-Майорка», «Московское такси», «Москва слезам не верит»), Олег Мітяєв («Ночной гость», «Москвичка»), Александр Розенбаум («Крещатик», «Заходите к нам на огонёк», «Гоп-стоп», «Еврейский портной»), Никита Джигурда, Александр Новіков («Вези меня, извозчик», «Улица Портовая»), Олег Газманов, Ігорь Зубков, Ігорь Кісиль («Ты от меня далеко»), Вацлав Лисовськый, Олеся Атланова, Карен Кавалерян, Михаил Звездинськый, Кирил Крастошевськый, Иван Кононов («Обожаю я тебя, обожаю», «Левый берег Дона», «Батька Дон»), Константин Арсенєв («Крым»), Влад Валов и Ельбрус Черкезов («Бабы — последнее дело»), Євгеній Кричмар («Моя Одесса»), Аркадій Укупник («Памяти Вертинского») и многі другі.

Удкликованя 

Катеґорія:Жыючі люде
Катеґорія:Уродили ся 1948